Eri aladel on kulud väga erinevad, väga palju sõltub, kui palju tuleb auto ehitamises, hoolduses ja remondis töid tellida ja kui palju saab võidusõitja ise teha. Üks asi on varustada oma igapäevauto põhjakaitsega ja osaleda sellega rahvarallidel, teine sõita tippralliautoga Eesti meistrivõistlustel. Ega paremat moodust sellele küsimusele vastamiseks ei ole kui püüda prognoosida oma kulusid autospordile ja võrrelda sissetulekuga. Ja arvestada, et tegelikud kulud on prognoositust niikuinii suuremad.